ฟรีดา คาห์โล - วิกิพีเดีย

# ฟรีดา คาห์โล

### จากวิกิพีเดีย สารานุกรมเสรี

'ฟรีดา คาห์โล, ภาพเหมือนกับสร้อยหนามและนกฮัมมิงเบิร์ด - พ.ศ2483

ฟรีดา คาห์โล (Frida Kahlo) (6 กรกฎาคม พ.ศ. 2450 – 13 กรกฎาคม พ.ศ. 2497) จิตรกรชาวเม็กซิกัน แนวผสมแบบเหมือนจริง สัญลักษณนิยม และเหนือจริง เป็นผู้สนับสนุนคอมมิวนิสต์ ภรรยาของจิตรกรชาวเม็กซิกัน ดิเอโก ริเวรา (Diego Rivera)

ฟรีดา คาห์โล มีลักษณะเด่นเป็นที่สังเกตได้จากไรหนวดและขนคิ้วดกชนกัน ชอบแต่งกายด้วยชุดฟูฟ่องแบบชุดเม็กซิกัน

## [แก้] ชีวประวัติ วัยเยาว์

ฟรีดา คาห์โล มีชื่อจริงว่า แมกดาลีนา คาร์เม็น ฟรีดา คาห์โล อี คาลเดอรอน Magdalena (Carmen Frieda Kahlo y Calderón) เกิดที่เมืองเล็ก ๆ ชายแดน เม็กซิโกซิตี้ ชื่อ Coyoacán บิดาเชื้อสายเยอรมันฮังกาเรียน ชื่อ Guillermo Kahlo อพยพจากประเทศเยอรมนี และสมรสกับ Matilde Calderón y Gonzalez มารดาผู้สืบเชื้อสายมาจากชาวสเปนกับชาวอเมอริเดียน ของฟรีดา ภายหลังภรรยาคนแรกเสียชีวิตเพราะการคลอดบุตร ฟรีดาเติบโตมาในครอบครัวที่ไม่มีความสุข แต่ใกล้ชิดกับบิดามากว่ามารดา เมื่อฟรีดาอายุ 6 ขวบ ป่วยเป็นโรคโปลิโอ ส่งผลให้ขาซ้ายลีบเล็กกว่าขาขวาแต่ก็สามารถพิชิตความพิการได้ในที่สุด ในปีพ.ศ.2465 ฟรีดาได้เข้าเรียนในโรงเรียนชั้นนำแห่งหนึ่งชื่อว่า Preparatoria เป็นหนึ่งในจำนวนนักศึกษาสตรี 35 คน ในช่วงนั้นเองฟรีดาได้ประสบกับจราจลบนท้องถนนของการปฏิวัติเม็กซิกัน เหตุการณ์นี้นำความเปลี่ยนแปลงมาสู่ชีวิตของฟรีดา

ในปี พ.ศ. 2468 รถรางชนกับรถประจำทางที่ฟรีดานั่ง ทำให้ได้รับบาดเจ็บสาหัส โดยเฉพาะที่กระดูกเชิงกราน และมดลูก เป็นสาเหตุให้ตั้งครรภ์ด้วยความเสี่ยง ภายหลังจากการบาดเจ็บ ฟรีดากลับมาเดินได้อีกแต่ก็กลับไปมีอาการเจ็บไปตลอดชีวิต ทำให้ต้องเข้าโรงพยาบาลครั้งละนาน ๆ และได้เข้ารับการผ่าตัด ถึง 35 ครั้ง ที่หลังและขาขวา

## [แก้] อาชีพจิตรกร

ฟรีดา คาห์โล กับ ดิเอโก ริเวรา ในปี พ.ศ. 2475

ภายหลังจากอุบัติเหตุฟรีดาหันเหความสนใจไปศึกษาศิลปะแทน ภาพเขียนของฟรีดาสะท้อนชีวิตอันขื่นขมอย่างตรงไปตรงมาจนน่าตกใจ ทั้งการสมรสที่ล้มเหลว การตั้งครรภ์และการผ่าตัดต่างๆ 55 ภาพในจำนวน 143 ภาพเป็นภาพเหมือนของตัวเอง มักมีการสื่อความหมายเชิงสัญลักษณ์เกี่ยวกับบาดแผลทางกายและทางใจของฟรีดา ฟรีดาได้รับอิทธิพลจากวัฒนธรรมพื้นถิ่นเม็กซิกันอย่างยิ่ง โดยสะท้อนเป็นสีสันอันสดใสใน สัญลักษณ์ต่าง ๆ ในภาพเขียน

แม้ว่างานของฟรีดาถูกจัดให้อยู่ในรูปแบบเหนือจริง และออกแสดงกับพวกลัทธิเหนือจริงของยุโรป แต่ฟรีดาไม่นับตัวเองเป็นพวกลัทธิเหนือจริง งานที่มีท่วงทำนองส่วนใหญ่เกี่ยวกับสตรี ส่งให้ฟรีดากลายเป็นแม่แบบของนักสตรีนิยมในทศวรรษสุดท้ายของศตวรรษที่ 20

## [แก้] มรสุมชีวิตสมรส

ฟรีดา คาห์โล (กลาง) กับ ดิเอโก ริเวรา ถ่ายโดย Carl Van Vechten ในปี พ.ศ. 2475

ดิเอโก ริเวรา สนใจภาพเขียนของฟรีดา ต่อมาทั้งคู่ก็แต่งงานกัน ทั้งสองมักถูกมารดาของฟรีดา ผู้ไม่ถูกชะตากับลูกเขย ค่อนแคะเปรียบเปรยว่าเป็น "ช้างกับเขา" ตามขนาดร่างกาย เมื่อแรกแต่งงาน เขาอายุ 42 ปี สูง 186 เซนติเมตร หนัก 136 กิโลกรัม ส่วนฟรีดา อายุ 22ปี สูง 160 เซนติเมตร หนัก 44.5 กิโลกรัม

ชีวิตสมรสของทั้งคู่ไม่ใคร่ราบรื่น เพราะ ดิเอโกเป็นคนเจ้าชู้ อารมณ์ร้อนของทั้งสองก็มีส่วนกับชีวิตสมรสที่ไม่ราบรื่นด้วย ทั้งคู่ต่างคบชู้เหมือนกัน เมื่อฟรีดาจับได้ว่าดิเอโกมีความสัมพันธ์กับน้องสาวก็โกรธเป็นฟืนเป็นไฟ ทั้งคู่หย่าขาดจากกันแล้วกลับมาแต่งงานกันใหม่ในปีพ.ศ. 2483 แต่ชีวิตสมรสก็ยังลุ่ม ๆดอน ๆ เช่นเดิม

ฟรีดาไม่คิดปกปิดดิเอโกว่าตนเป็นไบเซ็กชวล ดิเอโกยอมรับความสัมพันธ์กับหญิงอื่นของภรรยา ไม่ได้ เพราะรู้สึกอิจฉายิ่ง

## [แก้] ชีวิตบั้นปลาย

ฟรีดาและดิเอโกต่างเป็นผู้ฝักใฝ่คอมิวนิสต์ เป็นสหายของ Leon Trotsky ผู้ลี้ภัยทางการเมืองจากสหภาพโซเวียตภายใต้การปกครองของ โจเซฟ สตาลิน แต่แรกนั้นTrotsky อาศัยอยู่กับดิเอโกแล้วจึงมาอยู่ฟรีดาเมื่อทั้งสองลักลอบเป็นชู้กัน ต่อมาTrotskyย้ายไปอยู่บ้านอีกหลังกับภรรยาที่Coyoacán และถูกลอบสังหารในที่สุด ภายหลังการตายของTrotsky ฟรีดาประณามเขาและหันมายกย่องสหภาพโซเวียตของสตาลิน ชื่นชอบนิยมเหมา เรียก ประเทศจีน ว่า เป็น"ความหวังใหม่ของนักสังคมนิยม"

ฟรีดา เจ็บกระเสาะกระแสะในช่วงหลายปีหลังและเกิดเนื้อตายที่ขา ถึงแก่กรรมเมื่อวันที่13 กรกฎาคม พ.ศ. 2497 ไม่มีการชันสูตรศพ และมีคำเล่าลือว่าเธอฆ่าตัวตาย ก่อนหน้าการตายไม่กี่วัน ฟรีดาเขียนอนุทินว่า "ฉันหวังว่าทางออกนั้นคงน่ายินดี ฉันหวังว่าคงไม่ต้องกลับมา"

คณโทยุคก่อนสมัยโคลัมบัส ที่บรรจุอัฐิของฟรีดา ตั้งแสดงอยู่ที่ บ้านหลังสีฟ้า ชื่อ La Casa Azul ในCoyoacán, ปัจจุบันพิพิธภัณฑ์ต่าง ๆ เก็บสะสมงานของเธอไว้มากมาย

## [แก้] อ้างอิง

- Fuentes, C. (1998). Diary of Frida Kahlo. Harry N. Abrams, Inc. (March 1, 1998). ISBN 0810981955.
- Gonzalez, M. (2005). Frida Kahlo – A Life. Socialist Review, June 2005. Retrieved from http://www.socialistreview.org.uk/article.php?articlenumber=9436
- Guardian Unlimited: Arts Galleries: Frida Khalo. Exhibition at Tate Modern, June 9 – October 9 2005. The Guardian,Wednesday May 18, 2005. Retrieved May 18, 2005 from http://www.guardian.co.uk/arts/gallery/0,8542,1424416,00.html
- Herrera, H. (2002). Frida : A Biography of Frida Kahlo. Perennial (October 1, 2002). ISBN 0060085894.
- Turner, C. (2005) Photographing Frida Kahlo. The Guardian, Wednesday May 18, 2005. Retrieved May 18, 2005 from http://www.guardian.co.uk/arts/features/story/0,11710,1486443,00.html
- Zamora, M. (1995). The Letters of Frida Kahlo: Cartas Apasionadas. Chronicle Books (November 1, 1995). ISBN 0811811247.

## [แก้] ลิงก์ภายนอก

คอมมอนส์ มีรูปภาพและสื่อในรูปแบบอื่นๆ เกี่ยวกับ:
ฟรีดา คาห์โล
วิกิคำคม มีคำคมที่กล่าวโดยหรือเกี่ยวกับ
ฟรีดา คาห์โล

- The Life and Art of Frida Kahlo
- Smithsonian Biography November 2002
- Gallery of Frida Kahlo's work
- A visit to La Casa Azul
- Frida Kahlo – Biography in German
- Tate Modern exhibition, 2005
- Frida's House, a yahoo group
- Frida Kahlo and her contemporary thoughts
- Frida Kahlo 1907-1954
- Frida by Kahlo
- Art Cyclopedia
- fridasays | a Frida-inspired blog
- Frida Kahlo Pain in Contemporary Art | In Psikeba Magazine

ดึงข้อมูลจาก "http://th.wikipedia.org../../../%E0%B8%9F/%E0%B8%A3/%E0%B8%B5/%E0%B8%9F%E0%B8%A3%E0%B8%B5%E0%B8%94%E0%B8%B2_%E0%B8%84%E0%B8%B2%E0%B8%AB%E0%B9%8C%E0%B9%82%E0%B8%A5.html".

หมวดหมู่: จิตรกร | ชาวเม็กซิโก

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Bosanski
- Català
- Česky
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Gàidhlig
- עברית
- Magyar
- Ido
- Italiano
- 日本語
- ქართული
- 한국어
- Latviešu
- Plattdüütsch
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Türkçe
- 中文